10 kandidatë demokratë në debatin e shtatorit
Vetëm dhjetë prej pretendentëve demokratë përmbushën kriteret për t’u përfshirë në debatin e tretë të fushatës. 
Tashmë janë përcaktuar pjesëmarrësit në debatin e ardhshëm presidencial në shtator. Dhjetë kandidatë demokratë u kualifikuan për këtë debat që do të zhvillohet në Hjuston të Teksasit më 12 shtator. Këtë radhë paraqiten para votuesve gjysma e numrit të pretendentëve që morën pjesë në dy debatet e mëparshme. Korrespondenti i Zërit të Amerikës Jim Malone njofton mbi domethënien dhe rëndësinë e këtij debati në procesin për përzgjedhjen e kandidatit demokrat që do të sfidojë Presidentin Trump në nëntor 2020: Ish-nënpresidenti amerikan, Joe Biden, aktualisht renditet në krye të anketave mes pretendentëve që u kualifikuan për debatin e tretë të kandidatëve demokratë për president. tha zoti Biden. Për herë të parë, Joe Biden do të jetë në skenë me një rivale kryesore, Senatoren nga Masaçusetsi, Elizabeth Warren. Zonja Warren ka forcuar pozitat në anketa, duke premtuar ndryshime rrënjësore në vend. pyet zonja Warren. Në debat do të marrë pjesë edhe Senatori nga Vermonti, Bernie Sanders. Ai po përpiqet të kapë në anketa zonjën Warren, e cila është e dyta pas zotit Biden. thotë zoti Sanders. Kandidatë të tjerë në debat do të jenë Senatorja nga Kalifornia, Kamala Harris, Kryebashkiaku i qytetit Sauth Bend, të Indianës, Pete Buttigieg, Senatori nga Nju Xhërsi, Cory Booker, ish-ligjvënësi nga Teksasi, Beto O’Rourke, Senatorja nga Minesota, Amy Klobuchar, ish-sekretari i strehimit, Julian Castro dhe biznesmeni Andrew Yang. Për ata që nuk u kualifikuan kjo ishte një goditje e rëndë, thotë Susan Page: Senatorja nga Nju Jorku, Kirsten Gillibrand është një nga pretendentët që nuk arriti të sigurojë pjesëmarrjen në debat dhe reagoi duke i dhënë fund fushatës: ,” tha senatorja. Standartet më të rrepta që po zbatohen tani e bëjnë më të vështirë që kandidatët të sigurojnë pjesëmarrjen në debat, thotë analisti Darrell West. Ndër ata që nuk siguruan pjesëmarrjen në debat ishin edhe guvernatori i Montanës, Steve Bullock, ligjvënësja nga Havaji Tulsi Gabbard dhe aktivisti e sipërmarrësi miliarder, Tom Steyer.